Pročitaj pjesmu naglas tri puta.

MOJ TATA

BOŽIDAR TIMOTIJEVIĆ

Sve odavde pa do mora,   
nigdje nema takvog stvora,  
nigdje nema takvog zlata   
kao što je moj tata.   
  
On je zora i svanuće,   
on je moje nebo plavo,   
on je prvak naše kuće,   
on je uvijek ono pravo.   
  
Kad se smije - nebo bruji,   
kad govori - cvijeće cvjeta,   
a kad pjeva - to slavuji   
lete preko cijelog svijeta.   
  
Zašto ćemo kriti   
kad i vi to znate,   
baš je lijepo biti   
dijete moga tate

Odgovori na pitanja

1. Što je tata?
2. Što se događa kad se tata smije?
3. Što se događa kad tata govori?
4. Što se događa kad tata pjeva?